Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19157

c) Megközelítési referencia zajmérő pont: A földön a futópálya meghosszabbított középvonalán a küszöbtől 2000 m távolságra lévő pont. Vízszintes talajon ez a pont a küszöbön belül 300 m távolságban kezdődő 3 fokos siklópályán a 120 m (395 láb) magasságú helyzet alatt függőlegesen lévő pontnak felel meg. 3.3.2 Vizsgálati zajmérő pontok 3.3.2.1 Ha a vizsgálati zajmérő pontok nem a referencia zajmérő pontokon helyezkednek el, akkor az eltérés helyesbítéseit ugyan úgy kell elvégezni, mint az ellenőrző és referencia repülési pályák közötti különbség helyesbítéseit. 3.3.2.2 Elegendő számú oldalsó vizsgálati zajmérő pontot kell alkalmazni a bizonyítványt kiadó hatóság felé annak bizonyítására, miszerint a megfelelő oldalvonalban mutatkozó legnagyobb zajszintet egyértelműen 2007/70/II. szám meghatározták. Gázturbina sugárhajtású repülőgépek esetében egyidejű méréseket kell végezni egy, a futópálya átellenes oldalán szimmetrikusan elhelyezkedő pontban is. Légcsavar hajtású repülőgép esetében, mivel oldal irányban tapasztalható zajszintjük sajátossága az asszimetria, ezért egyszerre és egyidejűleg kell méréseket végezni a futópálya átellenes oldalán (a futópálya tengelyével (±10 m párhuzamosságon belül) szimmetrikusan elhelyezett minden egyes vizsgálati zajmérő pontnál is. 3.4 Maximum zajszintek 3.4.1 A 2. Függelék zaj értékelési módszerével meghatározott legnagyobb zajszintek nem haladhatják meg a következő értékeket. 3.4.1.1 A teljes teljesítményhez tartozó oldalsó referencia zajmérő pontban: Ha a repülőgép zajminősítési kérelemben szereplő engedélyezett maximum felszálló tömege 400000 kg, vagy több, akkor 103 EPNdB, amely érték a tömeg logaritmusával lineárisan csökken 35000 kg-nál 94 EPNdB-ig, ami után az érték állandó marad. 3.4.1.2 Az átrepülési (flyover) referencia zajmérő pontban:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes